# Официален вестник C 145I/2022

| | ISSN 1977-0855 |
| --- | --- |
| Официален вестник
  на Европейския съюз | C 145I |
| | |
| Издание на български език | Информация и известия | Година 651 април 2022 г. |

ISSN 1977-0855

Официален вестник

на Европейския съюз

C 145I

Издание на български език

Информация и известия

Година 651 април 2022 г.

---

| Съдържание | Страница |
| --- | --- |
| | V   Становища |
| | ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА |
| | Европейска комисия |
| 2022/C 145 I/01 | Известие до икономическите оператори, вносителите и износителите | 1 |

Съдържание

Страница

V   Становища

ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА

Европейска комисия

2022/C 145 I/01

Известие до икономическите оператори, вносителите и износителите

1

---

| BG | |
| --- | --- |

BG

---

V Становища

ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА

Европейска комисия

| 1.4.2022 | BG | Официален вестник на Европейския съюз | CI 145/1 |
| --- | --- | --- | --- |

1.4.2022

BG

Официален вестник на Европейския съюз

CI 145/1

---

Известие до икономическите оператори, вносителите и износителите

(2022/C 145 I/01)

Европейският съюз прие няколко пакета (1) срещу Руската федерация относно ограничителни мерки с оглед на агресивната война на Русия срещу Украйна, а също и срещу Република Беларус относно ограничителни мерки с оглед на положението в Беларус. Всички тези мерки трябва да се прилагат ефективно както от компетентните органи, така и от икономическите оператори от ЕС.

С тези мерки се забраняват прекият или непрекият внос, или износът на съответните стоки, като се забранява и съзнателното и преднамерено участие в дейности за заобикаляне на тези забрани. Съгласно мерките държавите членки прилагат санкции при нарушаване на тези разпоредби.

С оглед на риска от заобикаляне на мерките, на икономическите оператори в ЕС се препоръчва да предприемат подходящи мерки за надлежна проверка, за да предотвратят заобикалянето на мерките

| — | чрез износ за трети държави, от които тези стоки могат лесно да бъдат пренасочени към Русия и Беларус; особено внимание трябва да се обърне на износа на такива стоки за държавите от Евразийския икономически съюз (в който влизат освен Руската федерация и Република Беларус също и Република Армения, Република Казахстан и Киргизката република), тъй като стоките в членуващите в този съюз държави са в свободно обращение между тях; |
| --- | --- |

—

чрез износ за трети държави, от които тези стоки могат лесно да бъдат пренасочени към Русия и Беларус; особено внимание трябва да се обърне на износа на такива стоки за държавите от Евразийския икономически съюз (в който влизат освен Руската федерация и Република Беларус също и Република Армения, Република Казахстан и Киргизката република), тъй като стоките в членуващите в този съюз държави са в свободно обращение между тях;

| — | чрез внос от трети държави, от които съответните стоки могат лесно да бъдат пренасочени към ЕС, по-специално когато тези държави не прилагат ограничения върху вноса от Русия и Беларус; такъв по-специално е случаят със стоки, внасяни от други държави от Евразийския икономически съюз. |
| --- | --- |

—

чрез внос от трети държави, от които съответните стоки могат лесно да бъдат пренасочени към ЕС, по-специално когато тези държави не прилагат ограничения върху вноса от Русия и Беларус; такъв по-специално е случаят със стоки, внасяни от други държави от Евразийския икономически съюз.

Мерките за надлежна проверка, които се препоръчва да предприемат износителите и вносителите, включват например добавянето в договорите за внос и износ на клаузи, предназначени да гарантират, че внасяните или изнасяните стоки не са обхванати от ограниченията. Те могат да бъдат например под формата на декларация, че спазването на тази разпоредба е съществен елемент от договора, или на договорни клаузи, задължаващи вносителя в трети държави да не изнася въпросните стоки за Русия или Беларус, и да не препродава въпросните стоки на трета страна, бизнес партньор, която не поема ангажимент да не изнася посочените стоки за Русия или Беларус. Въпросните клаузи пораждат отговорността на тази трета страна, в случай че тя реекспортира стоките за тези държави.

Операторите следва да имат предвид, че за да се предотврати заобикалянето на тези разпоредби, митническите органи на ЕС могат да упражняват по-строг контрол и могат също така да изискват убедителни доказателства, че въпросните стоки не се внасят от или изнасят за Русия и Беларус през трети държави.

---

(1)  https://www.sanctionsmap.eu/#/main

---